In nomine domini, amen. Anno jncarnationis eiusdem millesimo trecentesimo decimo nono mense aprilis post Pascha, ego Girardus Regine de Dyuione clericus, habitator Besue, notum facio vniuersis quod ego sponte et prouide considerata super hec vtilitate mea et commodo euidenti titulo pure, perpetue et perfecte ac jnreuocabilis venditionis pro me et meis heredibus, vendo, trado, concedo atque quitto viris religiosis priori et conuentui monasterii sancti Stephani dyuionensis ordinis sancti Augustini lingonensis dyocesis pro se et eorum successoribus vnum torcular et quatuor cameras ante sitas cum jntroitu et tregio prout se ingerit a vico anteriori vsque ad dictum torcular et vna cum fundo, manso et pertinenciis torcularis et camerarum predictarum sitas Dyuione jn vico es channex juxta domum dictorum emptorum hinc et domum Thirrici de Tilicastro ad domum Burgensis Perelliperii jnde, precio scilicet triginta librarum turonensium de quibus ab eisdem solutionem et satisfactionem integram recepi et habui in pecunia numerata et de eisdem ab ipsis emptoribus me teneo pro pagato penitus et contento, deuestiens me et heredes meos de predictis venditis, dictos emptores pro se et successoribus suis jnuestio et in veram, corporalem et vacuam possessionem vel quasi induco de eisdem pro omni voluntate sua et suorum de eis totaliter facienda, teneorque et promitto pro me et meis heredibus per juramentum meum super sancta Dei euuangelia corporaliter prestitum et sub obligatione omnium bonorum meorum mobilium et immobilium presencium et eciam futurorum predicta omnia in huius modi venditione contenta libere pro perticha prefatis emptoribus et suis successoribus contra omnes personas perpetuo et pacifice garantire et in me littis honus (sic) suscipere causamque meis propriis sumptibus et expensis deffendere in omni curia et coram quocunque judice si qui calumpniatores, contradictores aut rebelles, quod absit, apparerent, quancito, quocienscunque et quacunque parte littis a dictis emptoribus vel eorum successoribus jn judicio vel extra super hoc, siue ante littem contestatam, siue post re euicta vel non euicta, fuero requisitus, necnon super hec facere et prestare quicquid in causa euictionis debet fieri et prestari, ipsosque emptores et eorum successores super premissis indempnes modis omnibus obseruare et eis dampna plenarie resarcire, que pro deffectu meo occasione predictorum solo suo verbo simplici se dixerint incurrisse et contra predicta vel predictorum aliqua de cetero non venire. Renuncio siquidem in hoc facto exceptionibus doli mali, lesionis vel circonuentionis in factum dicte venditionis legittime non facte, non numerate et non habite pecunie supradicte, spei future numerationis et habitionis, deceptionis in aliquo, fori, cleri priuilegio et omnibus aliis exceptionibus juris et facti que contra tenorem presencium possent obici seu dici, et volo me compelli, etc. In quorum testimonium, etc. Actum in presencia Johannis Curtelerii de Dyuione clerici coadiutoris Johannis Rateti, notarii dyuionensis, Hugonis Chappe de Dyuione, et Odeti le Lebonhoir de Besua, clericorum, testium ad hoc vocatorum anno et mense predictis.